ai4bharat/Pralekha huggingface dataset:
ఆర్థిక మంత్రిత్వ శాఖ
నకిలీ సంస్థలు నడుపుతూ రూ. 48 కోట్లకు పైగా జీఎస్టీని ఎగవేసినందుకు 03 వ్యక్తులను అరెస్టు చేసిన గురుగ్రాం డిజిజిఐ విభాగం
రెండు భిన్న కేసులలో నకిలీ పత్రాల బలంతో బహుళ నకిలీ సంస్థలు నడుపుతున్నారన్న ఆరోపణలపై జీఎస్టీ చట్టంలోని అంశాల కింద ముగ్గురు వ్యక్తులను డైరెక్టొరేట్ జనరల్ ఆఫ్ జిఎస్టీ ఇంటెలిజెన్స్  గురుగ్రాం జోనల్ విభాగం  అరెస్టు చేసింది.
దాదాపు 20 నకిలీ సంస్థలతో కూడిన నకిలీ బిల్లింగ్ రాకెట్ను నడిపారన్న ఆరోపణలపై ఢిల్లీ నుంచి 5, 9వ అక్టోబర్, 2021న అరెస్టు చేశారు. ఆర్ధిక శాఖను మోసం చేస్తూ రూ.22 కోట్లకన్నా ఎక్కువ నగదును మోసపూరితంగా ఇన్పుట్ టాక్స్ క్రెడిట్ను ఈ నకిలీ సంస్థల ద్వారా పొందారు. ఇద్దరు వ్యక్తులను అరెస్టటు చేసి ఢిల్లీ, చీఫ్మెట్రొపాలిటన్ మెజిస్ట్రేట్ ఎదుట హాజరుపరచగా, న్యాయం సంస్థానం వారిని 14 రోజుల న్యాయ నిర్బంధానికి కి పంపింది.
మరొక కేసులో హర్యానాలోని పటౌడీ నివాసితుడైన వ్యక్తిని నకిలీ బిల్లింగ్ వ్యవహారంలో అరెస్టు చేశారు. అతడి నుంచి ప్రభుత్వ శాఖలకు సంబంధించిన నకిలీ స్టాంపులు, చెక్ బుక్కులు, నకిలీ సంస్థల ఎటిఎంలు, టోలు రసీదు పుస్తకం, ధర్మకాటా స్టేషన్ పుస్తకాలు, నకిలీ రవాణాదారుల పుస్తకాలు తదితర నేరారోపణ చేసే పత్రాలు లభ్యం అయ్యాయి. అనేక నకిలీ సంస్థల ద్వారా నకిలీ వస్తు రవాణా చేసినట్టు చూపుతూ, నకిలీ ఇన్పుట్ టాక్స్ క్రెడిట్ని ఉత్పత్తి చేశారనే ఆధారాలుగా వీటిని ఉపయోగించనున్నారు.
రుజువుల ఆధారంగా ఆ వ్యక్తిని 23 అక్టోబర్ 2021న జిఎస్టీ చట్టంలోని ప్రొవిషన్ల కింద దాదాపు రూ. 26 కోట్లకు పైగా జీఎస్టీ విషయంలో ప్రభుత్వాన్ని మోసం చేశారన్న ఆరోపణలతో అరెస్టు చేశారు. అరెస్టు చేసిన వ్యక్తిని 14 రోజుల జ్యుడిషియల్ కస్టడీకి పంపడం జరిగింది.
రెండు కేసులలోనూ తదుపరి దర్యాప్తు కొనసాగుతోంది.
ప్రధాన మంత్రి కార్యాలయం
ఆసియా క్రీడల కుస్తీ పురుషుల 57 కిలోల విభాగంలో కాంస్యం సాధించిన అమన్ షెరావత్కు ప్రధాని అభినందన
ఆసియా క్రీడల పురుషుల కుస్తీ 57 కిలోల విభాగంలో కాంస్య పతకం సాధించిన అమన్ షెరావత్ను ప్రధానమంత్రి శ్రీ నరేంద్ర మోదీ అభినందించారు. షెరావత్ చక్కని నైపుణ్యం ప్రదర్శించి, అద్భుత విజయం సాధించాడంటూ ఆయన ప్రశంసించారు.
ఈ మేరకు ‘ఎక్స్’ ద్వారా పంపిన ఒక సందేశంలో:
“ఆసియా క్రీడల పురుషుల కుస్తీ 57 కిలోల విభాగంలో కాంస్యం సాధించిన అమన్ షెరావత్కు అనేకానేక అభినందనలు. అతని తిరుగులేని నైపుణ్యం, పట్టుదల, కఠోర పరిశ్రమ బరిలో ప్రత్యర్థిపై ఘన విజయం సాధించడంలో తోడ్పడ్డాయి” అని ప్రధానమంత్రి పేర్కొన్నారు.
ప్రధాన మంత్రి కార్యాలయం
ఆంబేడ్ కర్ జయంతి నాడు ప్రజలకు శుభాకాంక్షలు తెలిపిన ప్రధాన మంత్రి
ఆంబేడ్ కర్ జయంతి నాడు ప్రధాన మంత్రి శ్రీ నరేంద్ర మోదీ ప్రజలకు శుభాకాంక్షలు తెలిపారు.
‘‘ఆంబేడ్ కర్ జయంతి సందర్భంగా ఇవే శుభాకాంక్షలు. పూజ్య బాబాసాహెబ్ సమాజంలోని లక్షలాది నిరుపేదలకు మరియు అణగారిన వర్గాలకు చెందిన ప్రజలకు ఆశ ను ఒసగారు. మనకు రాజ్యాంగాన్ని అందించడంలో ఆయన చేసిన కృషికి గాను మనం ఆయనకు రుణపడి వుంటాం. దేశవాసులందరికీ ఆంబేడ్ కర్ జయంతి శుభాకాంక్షలు. జయ్ భీమ్” అని ప్రధాన మంత్రి తన సందేశంలో పేర్కొన్నారు.
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు అందిన 129.55 కోట్లకుపైగా డోసులు
రాష్ట్రాలు, కేంద్ర పాలిత ప్రాంతాల వద్ద అందుబాటులో 22.66 కోట్లకుపైగా నిల్వలు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి పరిధిని విస్తరించడానికి కేంద్ర ప్రభుత్వం కట్టుబడి ఉంది. కొవిడ్ టీకాల సార్వత్రికీకరణ కొత్త దశ ఈ ఏడాది జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
1,29,55,21,610
|
|
అందుబాటులోని నిల్వలు
|
|
22,66,32,191
129.55 కోట్లకుపైగా  టీకా డోసులు రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో ఇప్పటివరకు రాష్ట్రాలు, కేంద్ర పాలిత ప్రాంతాలకు అందాయి.
రాష్ట్రాలు, కేంద్ర పాలిత ప్రాంతాల వద్ద 22.66 కోట్లకుపైగా  నిల్వలు, ఉపయోగించని డోసులు అందుబాటులో ఉన్నాయి.
పౌర విమానయాన మంత్రిత్వ శాఖ
దేశంలో 21 కొత్త గ్రీన్ఫీల్డ్ విమానాశ్రయాల ఏర్పాటుకు సూత్రప్రాయ ఆమోదం
• 11 గ్రీన్ఫీల్డ్ విమానాశ్రయాలు ఇప్పటికే ప్రారంభం
భారత ప్రభుత్వం దేశ వ్యాప్తంగా 21 కొత్త గ్రీన్ఫీల్డ్ విమానాశ్రయాల ఏర్పాటుకు 'సూత్రప్రాయ' ఆమోదం తెలిపింది. ఇందులో గోవాలోని మోపా, మహారాష్ట్రలోని నవీ ముంబై, షిర్డీ మరియు సింధుదుర్గ్, కర్ణాటకలోని కలబురగి, విజయపుర, హసన్ మరియు శివమొగ్గ, మధ్యప్రదేశ్లోని దబ్రా , ఉత్తరప్రదేశ్లోని కుషినగర్, నోయిడా , గుజరాత్లోని ధోలేరా మరియు హిరాసర్, పుదుచ్చేరిలోని కరైకల్, ఆంధ్రప్రదేశ్లోని దగదర్తి, భోగాపురం మరియు ఓర్వకల్ , పశ్చిమ బెంగాల్లోని దుర్గాపూర్, సిక్కింలోని పాక్యోంగ్, కేరళలోని కన్నూర్ మరియు అరుణాచల్ ప్రదేశ్లోని హోలోంగి  ఉన్నాయి. వీటిలో 11 గ్రీన్ఫీల్డ్ విమానాశ్రయాలు. దుర్గాపూర్, షిర్డీ, కన్నూర్, పాక్యోంగ్, కలబురగి, ఓర్వకల్ , సింధుదుర్గ్, ఖుషీనగర్, ఇటానగర్, మోపా మరియు శివమొగ్గలో కార్యరూపందాల్చాయి.
ప్రతిపాదన దశలో పరందూర్ గ్రీన్ ఫీల్డ్ విమానాశ్రయం..
తమిళనాడులోని కాంచీపురం జిల్లా పరందూర్ వద్ద గ్రీన్ ఫీల్డ్ విమానాశ్రయం అభివృద్ధి కోసం మొదటి దశ క్లియరెన్స్ అంటే 'సైట్ క్లియరెన్స్' మంజూరు కోరుతూ తమిళనాడు రాష్ట్ర ప్రభుత్వం పౌర విమానయాన మంత్రిత్వ శాఖ కి దరఖాస్తును సమర్పించింది. జీఎఫ్ఏ పాలసీ ప్రకారం, ఎయిర్పోర్ట్స్ అథారిటీ ఆఫ్ ఇండియా , డైరెక్టరేట్ జనరల్ ఆఫ్ సివిల్ ఏవియేషన్  మరియు మినిస్ట్రీ ఆఫ్ డిఫెన్స్  వారి అభిప్రాయాల నిమిత్తం ఈ ప్రతిపాదనలు పంపబడినాయి. వాటాదారులతో ఈ సంప్రదింపులు పూర్తయిన తర్వాత, సైట్ క్లియరెన్స్ అవార్డుకు సంబంధించి వారి సిఫార్సు కోసం గ్రీన్ఫీల్డ్ విమానాశ్రయాలపై స్టీరింగ్ కమిటీ ముందు ప్రతిపాదన తీసుకురాబడుతుంది. జీఎఫ్ఏ పాలసీ, 2008 ప్రకారం, ప్రాజెక్ట్ యొక్క నిధులు, భూసేకరణ, ఆర్&ఆర్ మొదలైనవాటితో సహా విమానాశ్రయ ప్రాజెక్టుల అమలు బాధ్యత సంబంధిత రాష్ట్ర ప్రభుత్వంతో సహా సంబంధిత విమానాశ్రయ డెవలపర్పై ఉంటుంది . విమానాశ్రయాల నిర్మాణానికి సంబంధించిన కాలక్రమం సంబంధిత విమానాశ్రయ డెవలపర్లచే భూసేకరణ, తప్పనిసరి అనుమతులు, అడ్డంకులను తొలగించడం, ఫైనాన్షియల్ క్లోజర్స్ మొదలైన వివిధ అంశాలపై ఆధారపడి ఉంటుంది. పౌర విమానయాన మంత్రిత్వ శాఖలోని సహాయ మంత్రి జనరల్  వి.కె. సింగ్  ఈరోజు రాజ్యసభలో ఒక ప్రశ్నకు ఇచ్చిన లిఖితపూర్వక సమాధానంలో ఈ సమాచారాన్ని అందించారు.
వ్యవసాయ మంత్రిత్వ శాఖ
లాభదాయక పంట సాగు నమూనా లు
పంటల సాగు నమూనా వివిధ అంశాలపై ఆధారపడి ఉందని, వాటిలో శీతోష్ణస్థితి, నిధుల లభ్యత, మార్కెట్ శక్తులు, రైతుల సామాజిక, ఆర్థిక స్థితిగతులు, వ్యవసాయ ఉత్పత్తి కి సంబంధించిన డిమాండు, సరఫరా వంటివి ముఖ్య పాత్రను పోషిస్తాయని కేంద్ర వ్యవసాయం, రైతుల సంక్షేమం శాఖ మంత్రి శ్రీ నరేంద్ర సింగ్ తోమర్ ఈ రోజు రాజ్య సభ కు ఇచ్చిన ఒక లిఖితపూర్వక సమాధానం లో పేర్కొన్నారు. ఈ అంశాలకు అనుగుణంగా కేంద్ర ప్రభుత్వం వివిధ పంటలు/సాగు విధానాలను ప్రచారం లోకి తీసుకురావడానికి పెద్ద పీట వేస్తోందని మంత్రి తెలిపారు. పంటలలో నూతన సాంకేతికతలు/సాగు నమూనాలను రాష్ట్ర వ్యవసాయ విభాగం/భారతీయ వ్యవసాయ పరిశోధన మండలి /రాష్ట్ర వ్యవసాయ విశ్వవిద్యాలయాలు /కృషి విజ్ఞాన కేంద్రాల  ద్వారా రైతుల పొలాల్లోనే ప్రయోగాత్మక పద్ధతి లో నిరూపణ చేయడం జరుగుతోందని, వీటి ద్వారా రైతులు సరైన పంటలను ఎంచుకొనేలా వారిలో చైతన్యాన్ని రేకెత్తిస్తున్నట్లు మంత్రి తెలిపారు.
వివిధ పంటల సాగు అనే అంశం పై మోదీపురం లోని ఐసిఎఆర్-ఇండియన్ ఇన్ స్టిట్యూట్ ఆఫ్ ఫార్మింగ్ సిస్టమ్స్ 25 రాష్ట్రాలు/కేంద్రపాలిత ప్రాంతాలలో రైతుల భాగస్వామ్యం  ద్వారా విస్తృత పరిశోధన ను చేపట్టిందని, ఈ ప్రయత్నంలో ఒక కేంద్రీయ విశ్వవిద్యాలయంతో పాటు 34 రాష్ట్ర వ్యవసాయ విశ్వవిద్యాలయాలు కూడా పాలుపంచుకుంటున్నాయని సభ దృష్టి కి మంత్రి తీసుకువచ్చారు. ఎఐసిఆర్ పి- ఇంటిగ్రేటెడ్ ఫార్మింగ్ సిస్టమ్స్  ఆధ్వర్యం లో ఈ పరిశోధన సాగుతోందన్నారు.
‘‘వివిధ సాగు వ్యవస్థల కోసం ఒక క్రాపింగ్ సిస్టమ్ మాడ్యూల్ ను గుర్తించడం’’ పై అధ్యయనాన్ని 20 రాష్ట్రాలలోని 31 జిల్లాలలో 36 వేరు వేరు ప్రాంతాలలో ఇప్పటికే నిర్వహించడం జరిగిందని కూడా మంత్రి తెలిపారు.
ఉత్తమ సాగు విధానాల ప్రణాళిక అంశం పై వ్యవసాయం, సహకారం రైతుల సంక్షేమ విభాగం ఈ నెలలో ఇంతవరకు 7 అగ్రో- క్లైమేటిక్ జోనల్ కాన్ఫరెన్సులను రాష్ట్ర ప్రభుత్వాలు, ఐసిఎఆర్, వ్యవసాయ విశ్వవిద్యాలయాలు, కృషి విజ్ఞాన కేంద్రాల సహకారం తో నిర్వహించినట్లు మంత్రి తన సమాధానం లో వివరించారు.
నూతన మరియు పునరుత్పాదక శక్తి మంత్రిత్వ శాఖ
తమిళనాడులో ఏర్పాటు చేస్తున్న 4,000 ఎండబ్ల్యు పునరుత్పాదక ఇంధన విద్యుత్ ప్రాజెక్టు
గ్రీన్ ఎనర్జీ కారిడార్ ఫేజ్-2 కింద 2025-26 ఆర్థిక సంవత్సరం నాటికి 624 కిమీ ట్రాన్స్మిషన్  లైన్లు, 2200 ఎంవిఎ సామర్ధ్యంతో సబ్ స్టేషన్లతో తమిళనాడు రాస్ట్రంలో 4000 మెగావాట్ల పునరుత్పాదక ఇంధన తరలింపు/ సరఫరాను ఏర్పాటు చేసేందుకు ఒక ప్రాజెక్టును ఆమోదించినట్టు కేంద్ర నూతన & పునరుత్పాదక ఇంధనం & విద్యుత్ మంత్రి తెలిపారు.
ఈ ప్రాజెక్టును రూ. 719.76 కోట్ల అంచనా వ్యయంతో ప్రాజెక్టు ఖర్చులో రూ. 237. 52 కోట్ల రూపాయిలను అంటే 33% కేంద్ర ప్రభుత్వం మంజూరు చేసేట్టుగా నూతన & పునరుత్పాదక ఇంధన మంత్రిత్వ శాఖ ఆమోదించింది. ఈ ప్రాజెక్టును అమలు చేసే ప్రక్రియను రాష్ట్ర ఏజెన్సీ అయిన తమిళనాడు ట్రాన్స్మిషన్ కార్పొరేషన్ లిమిటెడ్  చేపడుతోంది.
గ్రీన్ ఎర్జీ కారిడార్ ఫేజ్ -1 కింద టిఎఎన్టిఆర్ఎఎన్ఎస్సిఒ1068 కిమీల సరఫరా లైన్లను, 1910 ఎంవిఎ సామర్ధ్య సబ్ స్టేషన్లను స్థాపించేందుకు మంజూరు చేసిన ప్రాజెక్టును పూర్తి చేసినట్టు 31 అక్టోబర్ 2022న నివేదించింది. ఇందుకోసం, ఇప్పటికే మంత్రిత్వ శాఖ రూ. 524 30 కోట్ల గ్రాంట్ను టిఎఎన్టిఆర్ఎఎన్ఎస్సిఒకు ఇప్పటికే విడుదల చేసింది.
ఈ విషయాన్ని కేంద్ర నూతన & పునరుత్పాదక ఇంధనం & విద్యుత్ మంత్రి శ్రీ ఆర్.కె. సింగ్ రాజ్యసభలో 01 ఆగస్టు 2023న అడిగిన ఒక ప్రశ్నకు లిఖిత పూర్వకంగా సమాధానమిస్తూ వివరించారు.
యువజన వ్యవహారాలు, క్రీడల మంత్రిత్వ శాఖ
జాతీయ యువజన విధానం ముసాయిదాపై సూచనలను ఆహ్వానించిన యువజన వ్యవహారాలు, క్రీడల మంత్రిత్వ శాఖ
కేంద్ర ప్రభుత్వం ప్రస్తుతం ఉన్న జాతీయ యువజన విధానం- 2014 ముసాయిదాను సమీక్షించింది, కొత్త జాతీయ యువజన విధానం  ముసాయిదాను సిద్ధం చేసింది. ఎన్వైపీ ముసాయిదా 2030 నాటికి భారతదేశం సాధించాలనుకునే యువత అభివృద్ధికి సంబంధించిన పదేళ్ల దృష్టి కోణాన్ని ఇది కలిగి ఉంది. ఇది సుస్థిర అభివృద్ధి లక్ష్యాలతో  పాటుగా సమలేఖనం చేయబడింది. 'భారతదేశాన్ని పురోగమింపజేయడానికి యువత సామర్థ్యాన్ని మరింత విస్తృతం చేయడానికి ఇది ఎంతగానో ఉపయోగపడుతుంది. ముసాయిదా ఎన్వైపీ చదువు; ఉపాధి & వ్యవస్థాపకత; యువ నాయకత్వం & అభివృద్ధి; ఆరోగ్యం, ఫిట్నెస్ & క్రీడలు; మరియు సామాజిక న్యాయం అనే ఐదు ప్రాధాన్యత రంగాలలో యువత అభివృద్ధిపై విస్తృతమైన చర్యలను ఉత్ప్రేరకపరచడానికి ప్రయత్నిస్తుంది. అట్టడుగు వర్గాల ప్రయోజనాలను దృష్టిలో ఉంచుకుని సామాజిక చేరిక సూత్రం ద్వారా ప్రతి ప్రాధాన్యతా ప్రాంతం ఆధారపడి రూపొందించడమైంది. యువజన వ్యవహారాల విభాగం అన్ని భాగస్వామ్య పాక్షాల వారి నుండి ముసాయిదా ఎన్వైపీ పై వ్యాఖ్యలు, వీక్షణలు/సూచనలను కోరుతోంది. ముసాయిదా విధానంపై వ్యాఖ్యలు/వీక్షణలు/సూచనలను 45 రోజులలోపు  ఈ-మెయిల్ ద్వారా dev.bhardwaj[at]gov[dot]in లేదా policy-myas[at]gov[dot]inకు పంపవచ్చు.
ముసాయిదా జాతీయ యువజన విధానం కోసం ఇక్కడ క్లిక్ చేయండి.
ప్రధాన మంత్రి కార్యాలయం
టోక్యో ఒలింపిక్స్ 2020 లో బాడ్ మింటన్ లో కాంస్య పతకాన్ని గెలిచినందుకు పి.వి. సింధు కు అభినందనలు తెలిపినప్రధాన మంత్రి
టోక్యో ఒలింపిక్స్ 2020 లో బాడ్ మింటన్ లో కాంస్య పతకాన్ని గెలిచినందుకు పి.వి. సింధు కు ప్రధాన మంత్రి శ్రీ నరేంద్ర మోదీ అభినందనలు తెలిపారు. ఆమె భారతదేశానికి గౌరవం గా నిలచారని, ఆమె మన అత్యంత శ్రేష్ఠ ఒలింపిక్ క్రీడాకారుల లో ఒకరని కూడా ప్రధాన మంత్రి అన్నారు.
‘‘ మనమంతా @Pvsindhu1 అద్భుత ప్రదర్శన ను చూసి ఉత్సాహవంతులం అయ్యాం. @Tokyo2020 లో కాంస్య పతకాన్ని గెలిచినందుకు గాను ఆమె కు ఇవే అభినందనలు. ఆమె భారతదేశాని కి గౌరవం గా నిలచారు, మరి ఆమె మన అత్యంత శ్రేష్ఠ ఒలింపిక్ క్రీడాకారుల లో ఒకరు కూడా. #Tokyo2020 ” అని ప్రధాన మంత్రి ఒక ట్వీట్ లో పేర్కొన్నారు.
We are all elated by the stellar performance by @Pvsindhu1. Congratulations to her on winning the Bronze at @Tokyo2020. She is India’s pride and one of our most outstanding Olympians. #Tokyo2020 pic.twitter.com/O8Ay3JWT7q
— Narendra Modi  August 1, 2021
రాష్ట్రపతి సచివాలయం
రాష్ట్రపతి వన్లో నవంబర్ 11న జరుగనున్న గవర్నర్లు, లెఫ్టనెంట్ గవర్నర్ల 51వ సమావేశానికి అధ్యక్షత వహించనున్న భారత రాష్ట్రపతి
నవంబర్ 11, 2021న రాష్ట్రపతి భవన్లో జరుగనున్న గవర్నర్లు లెఫ్టెనెంట్ గవర్నర్ల 51వ సమావేశానికి భారత రాష్ట్రపతి రామనాథ్ కోవింద్ అధ్యక్షత వహించనున్నారు. రాష్ట్రపతి కోవింద్ అధ్యక్షత వహిస్తున్న నాలుగవ సమావేశం ఇది.
అన్ని రాష్ట్రాల గవర్నర్లు, కేంద్ర పాలిత ప్రాంతాల లెఫ్టనెంట్ గవర్నర్లతో పాటుగా ఉపరాష్ట్రపతి, ప్రధానమంత్రి, కేంద్ర అంతర్గత వ్యవహారాల మంత్రి కూడా ఈ సమావేశానికి హాజరుకానున్నారు.
పౌర విమానయాన మంత్రిత్వ శాఖ
కఠినమైన సమయాల్లో అవసరమైన వైద్య సామాగ్రిని సులభతరం చేస్తున్న చెన్నై విమానాశ్రయం
సులభమైన డెలివరీ కోసం వ్యాక్సిన్ కారిడార్
2021 మే 15 వరకు విదేశాల నుండి 402.39 మెట్రిక్ టన్నుల వైద్యపరికరాలు, ఔషధాలు వచ్చాయి
మెడికల్ ఆక్సిజన్ సిలిండర్లు మరియు ఇతర వైద్య అవసరాలను తీసుకెళ్లడానికి ఐఎఎఫ్కు మద్దతు
కోవిడ్ -19 టీకా శిబిరం నిర్వహించారు
భారతదేశంలోని వివిధ విమానాశ్రయాలు మరియు వాటికి సంబంధించిన కరోనా యోధులు దేశవ్యాప్తంగా అవసరమైన వైద్య సామాగ్రిని తరలించడానికి మరియు పంపిణీ చేయడానికి రాత్రింబవళ్ళు కృషి చేస్తున్నారు. కోవిడ్ -19 మహమ్మారితో దేశం చేస్తున్న పోరాటానికి వైద్య సామాగ్రి రవాణా చేయడంలో చెన్నై విమానాశ్రయం దక్షిణ భారతదేశంలో ముఖ్యమైన పాత్ర పోషిస్తోంది. 2021 జనవరి 12 నుండి 15 మే 2021 వరకు చెన్నై విమానాశ్రయం దేశీయంగా 44.26 మెట్రిక్ టన్నుల ఇన్బౌండ్ వ్యాక్సిన్ మరియు సంబంధిత సరుకును నిర్వహించింది. అందుకున్న టీకాల్లో ఎక్కువ భాగం పూణే / ముంబై విమానాశ్రయాల ద్వారా కోవిషీల్డ్ వ్యాక్సిన్ రవాణా మరియు హైదరాబాద్ విమానాశ్రయం ద్వారా కోవాక్సిన్ వ్యాక్సిన్ రవాణా ఉంది.
ఏఏఐసిఎల్ఎఎస్  మరియు ఏఏఐ బృందం వ్యాక్సిన్లను సులువుగా సజావుగా పంపిణీ చేయడానికి ఒక ప్రత్యేకమైన వ్యాక్సిన్ కారిడార్ను ఏర్పాటు చేసింది. తద్వారా ఈ టీకాలు సమీప రాష్ట్రాలు మరియు జిల్లాలకు మరింత అనుసంధానించబడతాయి. 2021 మే 1 నుండి మే 15 వరకు చెన్నై విమానాశ్రయానికి 9.53 మెట్రిక్ టన్నుల ఆక్సిజన్ కాన్సట్రేటర్లు వచ్చాయి.
అంతర్జాతీయంగా చెన్నై విమానాశ్రయం 2021 మే 15 వరకు 402.39 మెట్రిక్ టన్నుల వైద్య అవసరాలను పొందింది. వీటిలో చాలా వరకూ ఆక్సిజన్ కాన్సట్రేటర్లు మరియు హాంకాంగ్, షెన్జెన్, సింగపూర్, దోహా, కున్మింగ్, ఇస్తాంబుల్, బ్యాంకాక్, కౌలాలంపూర్ మరియు ఫ్రాన్స్ వంటి విదేశాల నుండి పొందిన వైద్య పరికరాలు ఉన్నాయి.
మెడికల్ ఆక్సిజన్ సిలిండర్లు మరియు దేశవ్యాప్తంగా వేగంగా పంపిణీ చేయడానికి అవసరమైన వాటిని తీసుకువెళ్తున్న భారత వైమానిక దళం  విమాన కదలికలకు విమానాశ్రయం అన్ని విధాలా సహకరిస్తోంది. 1 మే, 2021 నుండి ఐఎఎఫ్ 900 ఆక్సిజన్ సిలిండర్లను మరియు సింగపూర్ నుండి 256 ఆక్సిజన్ సిలిండర్లను తీసుకువచ్చింది. ఆక్సిజన్ కాన్సట్రేటర్లు కూడా దేశానికి తీసుకురాబడ్డాయి. గత వారం కూడా చెన్నై విమానాశ్రయం నుండి ఐఎఎఫ్ విమానం లిక్విడ్ ఆక్సిజన్ ట్యాంకర్ను ఎయిర్ లిఫ్ట్ చేసింది. ఇవి అన్నీ కూడా కోవిడ్ ప్రోటోకాల్లకు కట్టుబడి ఉన్నాయి.
చెన్నై విమానాశ్రయం ఏఏఐ మరియు ఇతర వాటాదారుల కోసం కోవిడ్ టీకా శిబిరాన్ని నిర్వహించింది మరియు సుమారు 2000 మంది ఫ్రంట్లైన్ కార్మికులకు టీకాలు వేశారు. మార్చి 2020 లో కోవిడ్ -19 మొదటి వేవ్ కారణంగా దేశవ్యాప్తంగా మొట్టమొదటి లాక్డౌన్ ప్రకటించినప్పుడు చెన్నై విమానాశ్రయంలో కార్గో ఉద్యమం కొనసాగింది. ఒక సంవత్సరం తరువాత మన దేశం మరొక ప్రమాదకరమైన దశ అయిన రెండవ వేవ్ కొనసాగుతున్న నేపథ్యంలో చెన్నై విమానాశ్రయం కొవిడ్ 19 కి వ్యతిరేకంగా భారతదేశం చేస్తున్న పోరాటానికి మద్దతు ఇవ్వడానికి అడుగులు వేస్తోంది.
ప్రధాన మంత్రి కార్యాలయం
ఆర్.బి.ఐ. ఈ రోజు ప్రకటించిన చర్యలను ప్రశంసించిన ప్రధానమంత్రి; లిక్విడిటీ పెరుగుతుందనీ, క్రెడిట్ సరఫరా మెరుగౌతుందనీ, ప్రధానమంత్రి అన్నారు.
భారతీయ రిజర్వ్ బ్యాంకు ఈరోజు చేసిన ప్రకటనలను ప్రధానమంత్రి శ్రీ నరేంద్రమోదీ ప్రశంసించారు. ఈచర్యల వల్ల లిక్విడిటీ పెరుగుతుందనీ, క్రిడిట్ సరఫరా మెరుగౌతుందనీ ఆయన అన్నారు.
ఈ మేరకు ప్రధానమంత్రి ఒక ట్వీట్ చేస్తూ, " ఈ రోజు ఆర్.బి.ఐ. చేసిన ప్రకటనలు లిక్విడిటీని పెంచుతాయి మరియు క్రెడిట్ సరఫరాను మౌరుగుపరుస్తాయి. ఈ చర్యల వల్ల చిన్న వ్యాపారాలు, ఎం.ఎస్.ఎం.ఈ.లు; రైతులు, పేద ప్రజలకు ఎంతో ప్రయోజనకరంగా ఉంటాయి. డబ్ల్యూ. ఎమ్.ఏ. పరిమితులు పెంచడం వల్ల అన్ని రాష్ట్రాలు కూడా లాభపడతాయి." అని పేర్కొన్నారు.
కార్మిక, ఉపాధికల్పన మంత్రిత్వ శాఖ
ప్రధానమంత్రి గరీబ్ కళ్యాణ్ యోజన ప్రకారం చందాదారుల ఈ.పి.ఎఫ్. మరియు ఈ.పి.ఎస్. ఖాతాలలో జమ చేయడానికి ఆన్ లైన్ యంత్రాంగాన్ని ఏర్పాటుచేసిన ఈ.పి.ఎఫ్.ఓ.
సుమారు 79 లక్షల మంది చందాదారులు మరియు సుమారు 3.8 లక్షల సంస్థలకు ప్రయోజనం
మూడు నెలల్లో 4,800 కోట్ల రూపాయల సబ్సిడీ చెల్లించనున్నట్లు అంచనా.
కరోనా మహమ్మారికి వ్యతిరేకంగా పోరాడుతున్న పేద ప్రజలకు సహాయం చేయడం కోసం ప్రధానమంత్రి గరీబ్ కళ్యాణ్ యోజన కింద 2020 మార్చి 3వ తేదీన కేంద్ర ప్రభుత్వం ప్రకటించిన ప్యాకేజీ ప్రకారం తమ చందాదారుల ఈ.పి.ఎఫ్. మరియు ఈ.పి.ఎస్. ఖాతాలలో జమ చేయడానికి కేంద్ర కార్మిక మరియు ఉపాధి మంత్రిత్వశాఖ కింద ఏర్పాటైన చట్టబద్ధ సంస్థ ఉద్యోగుల భవిష్య నిధి సంస్థ  ఒక ఎలక్ట్రానిక్ వ్యవస్థను ఏర్పాటుచేసింది.
దీని ప్రకారం, అర్హత కలిగిన సంస్థలు ఎలక్ట్రానిక్ చలాన్-కం-రిటర్న్  పూర్తిచేసి ప్రభుత్వం ప్రకటించిన సహాయాన్ని పొందవచ్చు. ఈ.సీ.ఆర్. లో పేర్కొన్న విధంగా ఈ.పి.ఎఫ్. మరియు ఈ.పి.ఎస్. ఖాతాల కింద  బాకీ ఉన్న మొత్తాన్ని మూడు నెలల పాటు కేంద్ర ప్రభుత్వం చెల్లిస్తుంది. నెల జీతం 15,000 రూపాయల కంటే తక్కువగా ఉన్న ఈ.పి.ఎఫ్. చందాదారుల యు.ఏ.ఎన్.ల ఖాతాలలో ఈ మొత్తాలను జమ చేస్తారు. వీరు వంద మంది వరకు ఉద్యోగులు ఉన్న ఈ.పి.ఎఫ్. పరిధిలోని సంస్థలు / ఫ్యాక్టరీలలో ఇప్పటికే పని చేస్తూ ఉండాలి. ఆ సంస్థ / ఫ్యాక్టరీలో 15,000 రూపాయల కంటే జీతం పొందుతున్న ఉద్యోగులు 90 శాతం కంటే ఎక్కువ ఉండాలి. ఈ ప్యాకేజీ ద్వారా సుమారు 79 లక్షల మంది చందాదారులు మరియు సుమారు 3.8 లక్షల సంస్థలకు ప్రయోజనం చేకూరుతుందని అంచనా. మూడు నెలల కాలంలో 4,800 కోట్ల రూపాయల సబ్సిడీ చెల్లించనున్నట్లు అంచనా వేశారు.
కరోనా మహమ్మారికి వ్యతిరేకంగా పోరాడుతున్న పేద ప్రజలకు సహాయం చేయడం కోసం 2020 మార్చి 26వ తేదీన కేంద్ర ప్రభుత్వం ప్రధానమంత్రి గరీబ్ కళ్యాణ్ యోజన ను ప్రారంభించిన సంగతి తెలిసిందే. తక్కువ జీతాలతో పనిచేస్తున్న ఈ.పి.ఎఫ్. సభ్యుల ఉద్యోగాలకు ఎటువంటి అంతరాయం కలగకుండా చూడాలనీ, అదేవిధంగా ఈ.పి.ఎఫ్. పరిధిలోని సంస్థలకు సహాయం అందించాలనీ ఉద్దేశ్యంతో - ప్రధానమంత్రి గరీబ్ కళ్యాణ్ యోజన ను ప్రకటించారు.
ఈ ప్యాకేజీ ని సమర్ధంగా అమలుచేయడానికి వీలుగా కార్మిక మరియు ఉపాధి మంత్రిత్వశాఖ ఈ పధకం ఉద్దేశ్యం, అర్హత, చెల్లుబాటు వ్యవధి, ఈ ప్రయోజనాన్ని పొందే విధానం, పద్ధతి మొదలైన అంశాలను వివరిస్తూ ప్రకటన విడుదల చేసింది.
ఎలక్ట్రానిక్ చలాన్-కం-రిటర్న్  లో పూర్తిచేసిన వివరాల ప్రకారం తమ సంస్థల్లో పనిచేసే అర్హులైన ఉద్యోగులకు ఈ ప్రయోజనం లభిస్తుంది.
ఈ పధకం కింద అర్హత కలిగిన సంస్థలు తమ ఉద్యోగులందరికీ నెల జీతాలు చెల్లించిన అనంతరం ఎలక్ట్రానిక్ చలాన్-కం-రిటర్న్  దాఖలు చేయడంతో పాటు అవసరమైన ధ్రువపత్రం జత చేస్తూ, ప్రయోజనం పొందడానికి దరఖాస్తు చేసుకోవాలి.
ఈ.సి.ఆర్. అప్ లోడ్ చేసిన తర్వాత సంస్థ మరియు ఉద్యోగుల అర్హతను ధృవీకరిస్తారు. చలాన్ లో ఉద్యోగులు, సంస్థలు చెల్లించవలసిన మొత్తం చందా వివరాలు, అర్హత కలిగిన ఉద్యోగులకు సంబంధించి కేంద్ర ప్రభుత్వం చెల్లించవలసిన మొత్తం వివరాలు, సంస్థ చెల్లించవలసిన మిగిలిన మొత్తం వంటి అంశాలను స్పష్టంగా పేర్కొనాలి.
ఇతర ఉద్యోగులకు సంస్థ చెల్లించవలసిన చందా పూర్తిగా చెల్లించిన అనంతరం, చలాన్ లో పేర్కొన్న ఈ.పి.ఎఫ్. మరియు ఈ.పి.ఎస్. చందాలను కేంద్ర ప్రభుత్వం ఆ సంస్థకు చెందిన అర్హులైన ఉద్యోగుల యు.ఏ.ఎన్. ఖాతాలలో నేరుగా జమ చేస్తుంది.
ఈ పధకానికి చెందిన వివిధ అంశాలపై తరచుగా తలెత్తే ప్రశ్నలతో పాటు వివరణలతో పాటు ఇతర వివరాలను ఈ.పి.ఎఫ్.ఓ. వెబ్ సైట్ లో టి.ఏ.బి. "కోవిడ్-19" లో చూడవచ్చు.
భారత ఎన్నికల సంఘం
ప్రణబ్ ముఖర్జీ మరణం పట్ల ఈసీఐ సంతాపం
మాజీ రాష్ట్రపతి శ్రీ ప్రణబ్ ముఖర్జీ మరణం పట్ల భారత ఎన్నికల సంఘం ప్రగాఢ సంతాపం తెలిపింది.
"అత్యంత గౌరవనీయ వ్యక్తిని భారత్ కోల్పోయింది. ఆర్థిక, రాజ్యాంగ, చారిత్రక వ్యవహారాల్లో పాండిత్యంతో రాజర్షిగా ఆయన పేరు తెచ్చుకున్నారు" అని ఎన్నికల ప్రధాన కమిషనర్ సునీల్ అరోరా సంతాపం తెలిపారు.
"అనారోగ్యంతో ఉన్నా, ఈసీఐ ఆహ్వానాన్ని మన్నించి, ఈ ఏడాది జనవరి 23న, తొలి సుకుమార్ సేన్ స్మారక ఉపన్యాసం ఇచ్చారు. రాష్ట్రపతిగా, 2016, 2017 సంవత్సరాల్లో జాతీయ ఓటర్ల దినోత్సవం సందర్భంగా ఆయన ప్రసంగించారు" అని అరోరా గుర్తు చేసుకున్నారు. ప్రణబ్ కుటుంబానికి భగవంతుడు ధైర్యాన్నివ్వాలని కోరుకుంటున్నా అని చెప్పారు.
ఆర్థిక మంత్రిత్వ శాఖ
మూడు వేల ఆక్సిజన్ కాన్సన్ట్రేటర్ల కన్సైన్మెంట్ కస్టమ్స్ అధికారుల వద్ద ఆగలేదు: ఆర్థిక మంత్రిత్వ శాఖ
మూడు వేల ఆక్సిజన్ కాన్సన్ట్రేటర్లకు సంబంధించిన కన్సైన్మెంట్ కస్టమ్స్ అధికారుల పెండింగ్లో ఉందని దిల్లీ హైకోర్టులో ప్రస్తావనకు వచ్చింది. ప్రస్తుతం అటువంటి కన్సైన్మెంట్ ఏదీ కస్టమ్స్ అధికారుల వద్ద పెండింగ్లో లేదన్న విషయాన్ని ప్రభుత్వ న్యాయవాది దిల్లీ ఉన్నత న్యాయస్థానానికి స్పష్టం చేశారు.
అయితే, మూడు వేల ఆక్సిజన్ కాన్సన్ట్రేటర్లు కస్టమ్స్ అనుమతుల కోసం ఎదురుచూస్తున్నాయన్న వార్తలు సామాజిక మాధ్యమాల్లో వెల్లువెత్తాయి. మేం మరోసారి క్షేత్రస్థాయిలో తనిఖీ చేశాం, కస్టమ్స్ వద్ద అలాంటి సరుకు లేదు. అయితే, కన్సైన్మెంట్కు సంబంధించిన ఒక ఛాయాచిత్రం ట్విట్టర్లో ఉంచారు. ఆ ఫొటోను ఎక్కడ తీశారో ఎవరికైనా సమాచారం ఉంటే మాకు తెలియజేయవచ్చు. మేం సత్వరం చర్యలు తీసుకుంటాం.
రక్షణ మంత్రిత్వ శాఖ
"భవిష్యత్ యుద్ధాల్లో పోరాట పద్ధతులపై నవతర సాంకేతిక పరిజ్ఞాన ప్రభావం" అంశంపై సెమినార్ నిర్వహించిన భారత సైన్యం
నూతన యుద్ధ పద్ధతులు, సాంకేతిక పరిజ్ఞానం రాకతో యుద్ధం చేసే విధానం భారీగా మారిపోయింది. సునామీలా వచ్చిపడుతున్న నవ సాంకేతికత, భవిష్యత్ యుద్ధాల కోసం పునర్వ్యవస్థీకరణ, పునర్నిర్మాణాల దిశగా మిలిటరీలను అడుగులు వేయిస్తోంది. నూతన సాంకేతికత ప్రభావాలను ఎదుర్కొనడానికి "భవిష్యత్ యుద్ధాల్లో మన పోరాట విధానాలపై నవతర సాంకేతిక పరిజ్ఞాన ప్రభావం" అంశంపై సెమినార్ నిర్వహించారు. మోహోలోని ఆర్మీ వార్ కాలేజీలో సోమ, మంగళవారాల్లో జరిగిన "డిఫెన్స్ అండ్ స్ట్రాటజీ సెమినార్-2020"లో భాగంగా ఈ కార్యక్రమం నిర్వహించారు. కొవిడ్ కారణంగా ఈ సెమినార్ వెబినార్ రూపంలో జరిగింది. దేశవ్యాప్తంగా 54 ప్రాంతాల్లోని 82 కేంద్రాల ద్వారా అధికారులు పాల్గొన్నారు.
నవతర సాంకేతికతపై అవగాహన ఉన్న సైనిక, సాంకేతిక నిపుణులు, విద్యావేత్తలు, వక్తలు వెబినార్లో పాల్గొని తమ ఆలోచనలు పంచుకున్నారు. లెఫ్టినెంట్ జనరల్ రాజ్ శుక్లా కీలక ఉపన్యాసంతో సెమినార్ ప్రారంభమైంది. నవతర సాంకేతికతలైన క్లౌడ్ కంప్యూటింగ్, కృత్రిమ మేథస్సు, వర్చువల్ రియాలిటీ, రోబోటిక్స్, బిగ్ డేటా అనలిటిక్స్, సైబర్, చిన్న ఉపగ్రహాలు, 5జీ/6జీ, క్వాంటమ్ కంప్యూటింగ్, సైబర్ యుద్ధంపై కూలంకషంగా చర్చించారు. జాతీయ ప్రాముఖ్యత గల వ్యూహాత్మక అంశాలపై అర్ధవంతమై చర్చతోపాటు, సంక్లిష్ట అంశాలపై భారత సైన్యం లోతుగా దృష్టి పెట్టేందుకు ఈ సెమినార్ ద్వారా వీలయింది.
ఆర్మీ చీఫ్ జనరల్ ఎం.ఎం.నరవణే సెమినార్ చివరి రోజు కార్యక్రమంలో పాల్గొని భారత సైన్యానికి విలువైన వ్యూహాత్మక మార్గదర్శనం చేశారు. యుద్ధంపై సాంకేతిక పరిజ్ఞాన ప్రభావాన్ని జనరల్ నరవణే ప్రముఖంగా ప్రస్తావించారు. ఇప్పటికే ఉన్న ఆయుధ వ్యవస్థల బలోపేతంపై ప్రస్తుత ఆధునికీకరణ కార్యక్రమం దృష్టి పెట్టిందన్నారు. రెండు వైపులా పదును ఉన్న కొత్త సాంకేతికతలకు భారత సైన్యం తగిన ప్రాధాన్యమివ్వాలని సూచించారు. సైనిక అవసరాలు గుర్తించేందుకు, సాయుధ దళాల ఆధునీకరణ వ్యూహంలో 'విస్తృత జాతీయ మిషన్' భాగం కావాలని ఆర్మీ చీఫ్ సూచించారు.
ఈ తరహా భారీ కార్యక్రమాన్ని వర్చువల్ పద్ధతిలో చేపట్టడం ఇదే ప్రథమం. సెమినార్ను విజయవంతంగా నిర్వహించినందుకు ఆర్మీ వార్ కాలేజీని ఆర్మీ చీఫ్ జనరల్ ఎం.ఎం.నరవణే అభినందించారు.
ఆరోగ్య, కుటుంబ సంక్షేమ మంత్రిత్వ శాఖ
219.41 కోట్ల డోసులను దాటిన జాతీయ కొవిడ్-19 టీకా కార్యక్రమం
12-14 ఏళ్ల వారికి 4.11 కోట్లకు పైగా టీకా మొదటి డోసులు
దేశవ్యాప్త క్రియాశీల కేసుల సంఖ్య 25,968
గత 24 గంటల్లో నమోదయిన కొత్త కేసులు 1,946
ప్రస్తుత రికవరీ రేటు 98.76%
వారపు పాజిటివిటీ రేటు 1.01%
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం; జాతీయ కొవిడ్-19 టీకా కార్యక్రమం 219.41 కోట్ల  డోసులను అధిగమించింది.
12-14 ఏళ్ల వారికి కొవిడ్-19 టీకాల కార్యక్రమం 2022 మార్చి 16 నుంచి ప్రారంభమైంది. అప్పటి నుంచి ఇప్పటి వరకు 4.11 కోట్లకు పైగా  టీకా మొదటి డోసులను వీరికి ఇచ్చారు. 18-59 సంవత్సరాల వారికి ముందు జాగ్రత్త టీకాలను 2022 ఏప్రిల్ 10వ తేదీ నుంచి ఇస్తున్నారు.
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం:
|
|
మొత్తం టీకా డోసులు
|
|
ఆరోగ్య సిబ్బంది
|
|
మొదటి డోసు
|
|
10415347
|
|
రెండో డోసు
|
|
10120176
|
|
ముందు జాగ్రత్త డోసు
|
|
7061398
|
|
ఫ్రంట్లైన్ సిబ్బంది
|
|
మొదటి డోసు
|
|
18437063
|
|
రెండో డోసు
|
|
17718919
|
|
ముందు జాగ్రత్త డోసు
|
|
13729687
|
|
12-14 ఏళ్ల వారు
|
|
మొదటి డోసు
|
|
41174445
|
|
రెండో డోసు
|
|
32191558
|
|
15-18 ఏళ్ల వారు
|
|
మొదటి డోసు
|
|
61992857
|
|
రెండో డోసు
|
|
53267531
|
|
18-44 ఏళ్ల వారు
|
|
మొదటి డోసు
|
|
561387521
|
|
రెండో డోసు
|
|
516199730
|
|
ముందు జాగ్రత్త డోసు
|
|
99835585
|
|
45-59 ఏళ్ల వారు
|
|
మొదటి డోసు
|
|
204045037
|
|
రెండో డోసు
|
|
197052402
|
|
ముందు జాగ్రత్త డోసు
|
|
50438867
|
|
60 ఏళ్లు పైబడినవారు
|
|
మొదటి డోసు
|
|
127679245
|
|
రెండో డోసు
|
|
123204253
|
|
ముందు జాగ్రత్త డోసు
|
|
48191904
|
|
ముందు జాగ్రత్త డోసులు
|
|
21,92,57,441
|
|
మొత్తం డోసులు
|
|
2,19,41,43,525
దేశవ్యాప్త క్రియాశీల కేసుల సంఖ్య 25,968. మొత్తం పాజిటివ్ కేసుల్లో ఇది 0.06 శాతం.
భారతదేశ రికవరీ రేటు 98.76 శాతంగా ఉంది. గత 24 గంటల్లో 2,417 మంది రోగులు కోలుకున్నారు. దీంతో, కోలుకున్న రోగుల సంఖ్య  4,40,79,485 కి పెరిగింది.
గత 24 గంటల్లో 1,946 కొత్త కేసులు నమోదయ్యాయి.
గత 24 గంటల్లో మొత్తం 2,60,806 పరీక్షలు చేశారు. దేశవ్యాప్తంగా ఇప్పటివరకు 89.91 కోట్లకు పైగా  పరీక్షలు నిర్వహించారు.
వారపు పాజిటివిటీ రేటు 1.01 శాతంగా, రోజువారీ పాజిటివిటీ రేటు 0.75 శాతంగా నమోదయ్యాయి.